Aleksander Bobkovski – Vikipeedia
Aleksander Bobkovski
Aleksander Bobkovski (1854 Põltsamaa – 24. oktoober 1912 Rinsi) oli Eesti õigeusu preester.
Ta sündis aastal 1854 Põltsamaal õigeusu diakon Andrei Bobkovski peres. Ta õppis Riia Vaimulikus Seminaris, lõpetades selle aastal 1875. Aastatel 1875–1879 oli ta köster-kooliõpetajaks Kastolatsi Neitsi Maarja Rõõmukuulutamise koguduses. 29. augustil 1879 pühitseti ta nii diakoniks kui preestriks ülempiiskop Filareti poolt.
Ta oli aastatel 1879–1912 preestriks Muhu-Rinsi Neitsi Maria Kaasani Pühakuju koguduses, lisaks hooldas ta aastatel 1885–1886 Muhu-Hellamaa Peetruse ja Pauluse kogudust.
Ta oli abielus Olga Bobkovskajaga (neiuna Borodkina), neil oli kaks poega ja viis tütart, tütre Ljubovi mees Herman Aav oli õigeusu preestriks Lelles, Vändras ja Mustjalas, pärast lesestumist sai tast Karjala ja kogu Soome peapiiskop.
1885 puusaehe
1895 peaehe
1902 teenistuskübar
1911 rinnarist
Aleksander Bobkovski Eesti Õigeusu Vaimulike andmebaasis
Pärit leheküljelt "https://et.wikipedia.org/w/index.php?title=Aleksander_Bobkovski&oldid=4517579"
Selle lehekülje viimane muutmine: 14:41, 14. november 2016.